ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ഗോബര്-ധന്  അടിസ്ഥാനമാക്കിയുള്ള മുന്സിപ്പല് ഖരമാലിന്യ പ്ലാന്റ് ഫെബ്രുവരി 19 ന് ഇന്ഡോറില് പ്രധാനമന്ത്രി ഉദ്ഘാടനം ചെയ്യും
മാലിന്യമുക്ത നഗരങ്ങള് സൃഷ്ടിക്കുക എന്ന പ്രധാനമന്ത്രിയുടെ കാഴ്ചപ്പാടിന് അനുസൃതം
'മാലിന്യത്തില് നിന്ന് സമ്പത്ത്', 'ചാക്രിക സമ്പദ്വ്യവസ്ഥ' എന്നിവയുടെ തത്വങ്ങള് ജൈവ-സി.എന്.ജി പ്ലാന്റില് ദൃഷ്ടാന്തീകരിക്കുന്നു
പ്രതിദിനം 550 ടണ് വേര്തിരിക്കപ്പെട്ട നനവുള്ള ജൈവമാലിന്യം സംസ്കരിക്കാനുള്ള ശേഷി പ്ലാന്റിനുണ്ട്
ഇത് പ്രതിദിനം 17,000 കിലോ സി.എന്.ജിയും 100 ടണ് ജൈവ കമ്പോസ്റ്റും ഉല്പ്പാദിപ്പിക്കും.
ഇന്ഡോറിലെ ''ഗോബര്-ധന്''  പ്ലാന്റ് ഫെബ്രുവരി 19 ന് ഉച്ചയ്ക്ക് 1 മണിക്ക് വീഡിയോ കോണ്ഫറന്സിംഗിലൂടെ പ്രധാനമന്ത്രി ശ്രീ നരേന്ദ്ര മോദി ഉദ്ഘാടനം ചെയ്യും.
''മാലിന്യ രഹിത നഗരങ്ങള്'' സൃഷ്ടിക്കുക എന്ന വിശാല കാഴ്ചപ്പാടോടെ അടുത്തിടെ സ്വച്ഛ് ഭാരത് മിഷന് അര്ബന് 2.0ന് പ്രധാനമന്ത്രി തുടക്കം കുറിച്ചിരുന്നു.
വിഭവങ്ങള് പരമാവധി വീണ്ടെടുക്കുന്നതിനുള്ള 'മാലിന്യത്തില് നിന്നും സമ്പത്ത്' 'ചാക്രിക സമ്പദ്ഘടന' എന്നീ രണ്ടു സമഗ്രതത്വങ്ങള്ക്ക് കീഴില് നടപ്പാക്കുന്ന ഇന്ഡോറിലെ ജൈവ-സി.എന്.ജി പ്ലാന്റ് ദൗത്യം, ഇവ രണ്ടും ദൃഷ്ടാന്തീകരിക്കുന്നതുമാണ്.
പ്രതിദിനം വേര്തിരിക്കപ്പെട്ട 550 ടണ് നനവുള്ള ജൈവമാലിന്യം സംസ്കരിക്കാനുള്ള ശേഷി പ്ലാന്റിനുണ്ട്. ഇത് പ്രതിദിനം 17,000 കിലോഗ്രാം സി.എന്.ജിയും 100 ടണ് ജൈവ വളവും  ഉല്പ്പാദിപ്പിക്കുമെന്ന് പ്രതീക്ഷിക്കുന്നു. സീറോ ലാന്ഡ്ഫില്  മാതൃകകളെ അടിസ്ഥാനമാക്കിയുള്ളതാണ് പ്ലാന്റ് . അതിനാല് നിരാകരണമൊന്നും ഉണ്ടാകില്ല. കൂടാതെ, ഹരിതഗൃഹ വാതക വികിരണം കുറയ്ക്കല്, വളമായി ഉപയോഗിക്കാവുന്ന ജൈവ കമ്പോസ്റ്റിനൊപ്പം ഹരിത ഊര്ജ്ജവും ലഭ്യമാക്കുന്ന പദ്ധതി ഒന്നിലധികം പാരിസ്ഥിതിക നേട്ടങ്ങള് നല്കുമെന്നും പ്രതീക്ഷിക്കുന്നു,
ഇന്ഡോര് മുനിസിപ്പല് കോര്പ്പറേഷനും  ഇന്ഡോ എന്വിറോ ഇന്റഗ്രേറ്റഡ് സൊല്യൂഷന്സ് ലിമിറ്റഡും  ഒരു പൊതു സ്വകാര്യ പങ്കാളിത്ത മാതൃകയില്, ഐ.ഇ. ഐ.എസ്.എല്ലിന്റെ 150 കോടി 100% മൂലധന നിക്ഷേപമാക്കികൊണ്ട് ഇന്ഡോര് ക്ളീന് എനര്ജി പ്രൈവറ്റ് ലിമിറ്റഡ് എന്ന പ്രത്യേക ഉദ്ദേശ സംവിധാനം  രൂപീകരിച്ചു. ഇത്തരത്തിലുള്ള ആദ്യ സംരംഭമായ പ്ലാന്റ് ഉല്പ്പാദിപ്പിക്കുന്ന സി.എന്.ജിയുടെ കുറഞ്ഞത് 50% ഇന്ഡോര് മുനിസിപ്പല് കോര്പ്പറേഷന് വാങ്ങുകയും 250 സിറ്റി ബസുകള് സി.എന്.ജിയില് ഓടിക്കുകയും ചെയ്യും. ബാക്കിയുള്ള സി.എന്.ജി പൊതുവിപണിയില് വില്ക്കും. കാര്ഷിക, തോട്ടവിള ആവശ്യങ്ങള്ക്കായി രാസവളങ്ങള് മാറ്റി പകരമായി ഉപയോഗിക്കുന്നതിന് ജൈവ കമ്പോസ്റ്റ് സഹായിക്കുകയും ചെയ്യും.
-ND-
(
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
ചണം പാക്കേജ് സാമഗ്രികള്ക്ക് 1987ലെ ജെ.പി.എം ആക്ട് പ്രകാരം 2022-23 ചണ വര്ഷത്തേക്കുള്ള റിസര്വേഷന്  മാനദണ്ഡങ്ങള്
2022-23 ചണ വര്ഷത്തില് ഭക്ഷ്യധാന്യങ്ങളുടെയു പഞ്ചസാരയുടെയും പാക്കേജിംഗിലും ചണം നിര്ബന്ധമായും ഉപയോഗിക്കുന്നതിനുള്ള സംവരണ മാനദണ്ഡങ്ങള്ക്ക് സി.സി.ഇ.എ യുടെ അംഗീകാരം
ഗവണ്മെന്റിന്റെ തീരുമാനം പശ്ചിമ ബംഗാളിലെ ചണതൊഴിലാളികള്ക്കും കര്ഷകര്ക്കും മില്ലുകള്ക്കും വലിയ ഉത്തേജകമാകും
40 ലക്ഷം കര്ഷക കുടുംബങ്ങളേയും ചണമില്ലുകളിലേയും അനുബന്ധ യൂണിറ്റുകളിലേയും 3.7 ലക്ഷം തൊഴിലാളികളെയും സഹായിക്കാനാണ് തീരുമാനം.
ഗവണ്മെന്റ് പാക്കിംഗിനായി പ്രതിവര്ഷം 9,000 കോടി രൂപയുടെ ചണം വാങ്ങുന്നത് ചണകര്ഷകരുടേയും തൊഴിലാളികളുടേയും ഉല്പ്പന്നങ്ങള്ക്ക് ഉറപ്പുള്ള വിപണി ഉറപ്പാക്കുന്നു
ആത്മനിര്ഭര് ഭാരത് സംരംഭത്തിന് അനുസൃതമായി ആഭ്യന്തര ചണ ഉല്പ്പാദനത്തെ പിന്തുണയ്ക്കാനാണ് ഗവണ്മെന്റിന്റെ ഈ തീരുമാനം
അരി, ഗോതമ്പ്, പഞ്ചസാര എന്നിവയുടെ പാക്കേജിംഗില് ചണം നിര്ബന്ധമായും ഉപയോഗിക്കുന്നതിനുള്ള 2022-23 ചണവര്ഷത്തേക്കുള്ള സംവരണ മാനദണ്ഡങ്ങള്ക്ക് കേന്ദ്ര ഗവണ്മെന്റ് അംഗീകാരം നല്കി. ഭക്ഷ്യധാന്യങ്ങളുടെ പാക്കേജിംഗില് ചണചാക്കുകളുടെ പൂര്ണ്ണ സംവരണവും പഞ്ചസാര പാക്ക് ചെയ്യുന്നതില് 20% ഉം ഉപയോഗിക്കണമെന്നതാണ് നിര്ബന്ധിത മാനദണ്ഡങ്ങള്. ഇത് പശ്ചിമ ബംഗാളിന് വലിയ ഉത്തേജനമാകും.
ഇന്ത്യയുടെ ദേശീയ സമ്പദ്വ്യവസ്ഥയില് ചണവ്യവസായത്തിന് ഒരു സുപ്രധാന സ്ഥാനമുണ്ട്, പ്രത്യേകിച്ച് പശ്ചിമ ബംഗാളില്. ഇവിടെ ഏകദേശം 75 ചണ മില്ലുകള് പ്രവര്ത്തിക്കുന്നുണ്ട്. ലക്ഷക്കണക്കിന് തൊഴിലാളികള്ക്കാണ് ഇവിടെ ഉപജീവനം നല്കുന്നത്. ഇത് ചണമേഖലയിലെ 40 ലക്ഷം കര്ഷക കുടുംബങ്ങള്ക്ക് പിന്തുണ നല്കും. ബിഹാര്, ഒഡീഷ, അസം, ത്രിപുര, മേഘാലയ, ആന്ധ്രാപ്രദേശ്, തെലങ്കാന എന്നിവിടങ്ങളിലെ ചണമേഖലയ്ക്കും ഈ തീരുമാനം സഹായകമാകും.
ജെ.പി.എം നിയമത്തിന് കീഴിലുള്ള സംവരണ മാനദണ്ഡങ്ങള് 3.70 ലക്ഷം തൊഴിലാളികള്ക്ക് നേരിട്ട് തൊഴില് നല്കുകയും ചണമേഖലയിലെ ഏകദേശം 40 ലക്ഷം കര്ഷക കുടുംബങ്ങളുടെ താല്പ്പര്യം സംരക്ഷിക്കുകയും ചെയ്യും. 1987ലെ ജെ.പി.എം നിയമം, ചണകര്ഷകര്, തൊഴിലാളികള്, ചണ ഉല്പ്പാദനത്തില് ഏര്പ്പെട്ടിരിക്കുന്ന വ്യക്തികള് എന്നിവരുടെ താല്പ്പര്യം സംരക്ഷിക്കുന്നു. ചണ വ്യവസായത്തിന്റെ മൊത്തം ഉല്പ്പാദനത്തിന്റെ 75%വും ചണച്ചാക്കുകളാണ്, അതില് 85% ഫുഡ് കോര്പ്പറേഷന് ഓഫ് ഇന്ത്യയ്ക്കും  സംസ്ഥാന സംഭരണ ഏജന്സികള്ക്കുമാണ്  വിതരണം ചെയ്യുന്നത്. ബാക്കിയുള്ളവ നേരിട്ട് കയറ്റുമതി ചെയ്യുകയോ വില്ക്കുകയോ ചെയ്യുന്നു.
ഭക്ഷ്യധാന്യങ്ങള് പാക്ക് ചെയ്യുന്നതിനായി എല്ലാ വര്ഷവും ഗവണ്മെന്റ് ഏകദേശം 9000 കോടി രൂപ വിലയുള്ള ചണം ചാക്കുകള് വാങ്ങുന്നുണ്ട്. ഇത് ചണ കര്ഷകരുടെയും തൊഴിലാളികളുടെയും ഉല്പന്നങ്ങള്ക്ക് ഉറപ്പുള്ള വിപണിയും ഉറപ്പാക്കുന്നു.
ചണച്ചാക്കുകളുടെ ശരാശരി ഉല്പ്പാദനം ഏകദേശം 30 ലക്ഷം ബെയ്ല്സ്  ആണ്, ചണ കര്ഷകരുടെയും തൊഴിലാളികളുടെയും ചണ വ്യവസായത്തില് ഏര്പ്പെട്ടിരിക്കുന്നവരുടെയും താല്പ്പര്യം സംരക്ഷിക്കുന്നതിനായി ഇവ പൂര്ണ്ണമായി ഏറ്റെടുക്കുന്നതിന് ഗവണ്മെന്റ് പ്രതിജ്ഞാബദ്ധവുമാണ്.
സംവരണ മാനദണ്ഡങ്ങള് ഇന്ത്യയില് അസംസ്കൃത ചണത്തിന്റെയും ചണം പാക്കേജിംഗ് സാമഗ്രികളുടെയും ആഭ്യന്തര ഉല്പ്പാദനത്തിനുള്ള താല്പ്പര്യം വര്ദ്ധിപ്പിക്കും. അതുവഴി ഇന്ത്യയെ ആത്മനിര്ഭര് ഭാരതുമായി യോജിപ്പിച്ച് സ്വയം പര്യാപ്തമാക്കും. ചണം പ്രകൃതിദത്തവും ജീര്ണ്ണിക്കുന്നതും നവീകരിക്കാവുന്നതും പുനരുപയോഗിക്കാവുന്നതുമായ നാരാണ്, അതിനാല് എല്ലാ സുസ്ഥിരത മാനദണ്ഡങ്ങളും നിറവേറ്റുന്നതുമാണ്. അതിനാല് ഇത് പരിസ്ഥിതിയെ സംരക്ഷിക്കാനും സഹായിക്കും.
--ND--
(
രാജ്യരക്ഷാ മന്ത്രാലയം
DRDO, DDR&D ഇസ്രായേലുമായി ദ്വിവിധ ഉപയോഗ സാങ്കേതികവിദ്യകൾ വികസിപ്പിക്കുന്നതിനുള്ള ഉഭയകക്ഷി നൂതനാശയ കരാർ ഒപ്പുവച്ചു'
ഇൻഡോ-ഇസ്രായേൽ സാങ്കേതിക സഹകരണം വളർച്ച പ്രാപിക്കുന്നതിന്റെ പ്രത്യക്ഷ സാക്ഷ്യമെന്ന നിലയിൽ, ഡിഫൻസ് റിസർച്ച് ആൻഡ് ഡെവലപ്മെന്റ് ഓർഗനൈസേഷനും , ഇസ്രായേൽ പ്രതിരോധ മന്ത്രാലയത്തിന് കീഴിലുള്ള ഡിഫൻസ് റിസർച്ച് ആൻഡ് ഡെവലപ്മെന്റ് ഡയറക്ടറേറ്റും  തമ്മിൽ നൂതനാശയങ്ങൾ പ്രോത്സാഹിപ്പിക്കുന്നതിനുള്ള നൂതനാശയ ഉഭയകക്ഷി കരാറിൽ  ഒപ്പുവച്ചു. ദ്വിവിധ ഉപയോഗ സാങ്കേതികവിദ്യകൾ  വികസിപ്പിക്കുന്നതിനായി ഇരു രാജ്യങ്ങളിലെയും പുതുസംരംഭങ്ങളും, സൂക്ഷ്മ - ചെറുകിട - ഇടത്തരം സംരംഭങ്ങളും ഗവേഷണ-വികസന പ്രവർത്തനങ്ങൾ ഊർജ്ജിതമാക്കും. പ്രതിരോധ മന്ത്രാലയം സെക്രട്ടറി, R&D, DRDO ചെയർമാൻ എന്നീ ചുമതലകൾ വഹിക്കുന്ന ഡോ ജി സതീഷ് റെഡ്ഡിയും, ഇസ്രായേൽ DDR&D മേധാവി BG  ഡോ. ഡാനിയൽ ഗോൾഡും തമ്മിൽ 2021 നവംബർ 09-ന് ന്യൂ ഡൽഹിയിൽ കരാർ ഒപ്പുവച്ചു.
കരാർ പ്രകാരം, ഡ്രോണുകൾ, റോബോട്ടിക്സ്, നിർമ്മിത ബുദ്ധി, ക്വാണ്ടം സാങ്കേതിക വിദ്യ, ഫോട്ടോണിക്സ്, ബയോസെൻസിംഗ്, ബ്രെയിൻ-മെഷീൻ ഇന്റർഫേസ് തുടങ്ങി നൂതനാശയ മേഖലകളിലെ ഭാവി തലമുറ സാങ്കേതികവിദ്യകളും ഉത്പന്നങ്ങളും ഇന്ത്യയുടേയും ഇസ്രയേലിന്റെയും തനത് ആവശ്യകതകൾ നിറവേറ്റുന്നതിനുതകും വിധം വികസിപ്പിക്കാൻ ഇരു രാജ്യങ്ങളിലെയും പുതുസംരംഭങ്ങളും വ്യവസായമേഖലയും ഒരുമിച്ച് പ്രവർത്തിക്കും. വികസന പ്രവർത്തനങ്ങൾക്ക്, DRDO-യും ഇസ്രായേലിലെ DDR&D-യും സംയുക്തമായി ധനസഹായം ലഭ്യമാക്കും. BIA യുടെ കീഴിൽ വികസിപ്പിക്കുന്ന സാങ്കേതികവിദ്യകൾ ഇരു രാജ്യങ്ങളുടെയും ആഭ്യന്തര ആവശ്യങ്ങൾക്കായി ലഭ്യമാക്കും.
പ്രധാനമന്ത്രിയുടെ ഓഫീസ്
കോമൺവെൽത്ത് ഗെയിംസ് : വെള്ളി മെഡൽ നേടിയ ഭാരോദ്വഹന താരം ബിന്ധ്യാറാണി ദേവിയെ പ്രധാനമന്ത്രി അഭിനന്ദിച്ചു
2022-ലെ ബർമിംഗ്ഹാം കോമൺവെൽത്ത് ഗെയിംസിൽ വെള്ളി മെഡൽ നേടിയ ഭാരോദ്വഹന താരം ബിന്ധ്യാറാണി ദേവിയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റിൽ പ്രധാനമന്ത്രി പറഞ്ഞു;
"ബർമിംഗ്ഹാം കോമൺവെൽത്ത് ഗെയിംസിൽ വെള്ളി മെഡൽ നേടിയ ബിന്ധ്യാറാണി ദേവിക്ക് അഭിനന്ദനങ്ങൾ. ഈ നേട്ടം അവരുടെ ദൃഢതയുടെ പ്രകടനമാണ്. ഇത് ഓരോ ഇന്ത്യക്കാരനെയും വളരെ സന്തോഷിപ്പിക്കുന്നു. അവരുടെ ഭാവി ശ്രമങ്ങൾക്ക് ഞാൻ അവർക്ക് ഏറ്റവും മികച്ചത് ആശംസിക്കുന്നു."
--ND--
(Congratulations to Bindyarani Devi for winning a Silver medal at CWG, Birmingham. This accomplishment is a manifestation of her tenacity and it has made every Indian very happy. I wish her the very best for her future endeavours. pic.twitter.com/4Z3cgVYZvv
— Narendra Modi  July 31, 2022
പ്രധാനമന്ത്രിയുടെ ഓഫീസ്
പ്രധാനമന്ത്രിയും ജോര്ദാന് രാജാവും ടെലിഫോണില് ചര്ച്ച നടത്തി
ബഹുമാനപ്പെട്ട ജോര്ദാന് രാജാവ് അബ്ദുല്ല രണ്ടാമനുമായി പ്രധാനമന്ത്രി ശ്രീ. നരേന്ദ്ര മോദി ടെലിഫോണില് ചര്ച്ച നടത്തി.
ബഹുമാനപ്പെട്ട രാജാവിനും ജോര്ദാന് ജനതയ്ക്കും പ്രധാനമന്ത്രി റമസാന് ആശംസകള് നേര്ന്നു.
കോവിഡ്-19 മഹാവ്യാധി ലോകത്ത് ഉയര്ത്തുന്ന വെല്ലുവിളികള് ചര്ച്ച ചെയ്ത നേതാക്കള്, പ്രത്യാഘാതം കുറച്ചുകൊണ്ടുവരാന് ഇരു രാജ്യങ്ങളും കൈക്കൊണ്ട നടപടികളും പരാമര്ശിച്ചു. അറിവും മികച്ച പ്രായോഗിക പ്രവര്ത്തനവും കൈമാറിയും വിതരണ ശൃംഖലയ്ക്കു സൗകര്യമൊരുക്കിയും പരമാവധി പരസ്പരം സഹായിക്കാന് നേതാക്കള് പരസ്പരം സമ്മതിച്ചു.
ജോര്ദാനിലുള്ള ഇന്ത്യന് പൗരന്മാര്ക്കു നല്കിവരുന്ന പിന്തുണയ്ക്കു ബഹുമാനപ്പെട്ട രാജാവിനെ പ്രധാനമന്ത്രി നന്ദി അറിയിച്ചു.
കോവിഡ്- 19 സംബന്ധിച്ചും മറ്റു മേഖലാതല, ആഗോള വിഷയങ്ങള് സംബന്ധിച്ചും ഇരു രാജ്യങ്ങളുടെയും പ്രതിനിധികള് തമ്മിലുള്ള ബന്ധം തുടരുമെന്ന് ഇരുവരും വ്യക്തമാക്കി.
(
പ്രധാനമന്ത്രിയുടെ ഓഫീസ്
മുൻ എംപി സി ജംഗ റെഡ്ഡിയുടെ നിര്യാണത്തിൽ പ്രധാനമന്ത്രി അനുശോചിച്ചു
മുൻ പാർലമെന്റ് അംഗം സി ജംഗ റെഡ്ഡിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു :
"ശ്രീ സി ജംഗ റെഡ്ഡി ഗാരു തന്റെ ജീവിതം പൊതുസേവനത്തിനായി സമർപ്പിച്ചു. ജനസംഘത്തെയും ബിജെപിയെയും വിജയത്തിന്റെ പുതിയ ഉയരങ്ങളിലെത്തിക്കാനുള്ള ശ്രമങ്ങളുടെ അവിഭാജ്യ ഘടകമായിരുന്നു അദ്ദേഹം. നിരവധി ആളുകളുടെ ഹൃദയത്തിലും മനസ്സിലും അദ്ദേഹം ഇടം നേടി. ഒട്ടേറെ പ്രവർത്തകർക്ക് അദ്ദേഹം പ്രചോദനമേകി . അദ്ദേഹത്തിന്റെ വിയോഗത്തിൽ ദുഖിക്കുന്നു.
ബിജെപിയുടെ വളർച്ചയുടെ നിർണായക ഘട്ടത്തിൽ പാർട്ടിയുടെ ഫലപ്രദമായ ശബ്ദമായിരുന്നു ശ്രീ സി ജംഗ റെഡ്ഡി ഗാരു. അദ്ദേഹത്തിന്റെ മകനോട് സംസാരിക്കുകയും അനുശോചനം രേഖപ്പെടുത്തുകയും ചെയ്തു. ഓം ശാന്തി."
ND
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 145.51 കോടിയിലധികം വാക്സിന് ഡോസുകള്
ഉപയോഗിക്കാത്ത 17.54 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. ഏവര്ക്കും കോവിഡ്-19 പ്രതിരോധ കുത്തിവയ്പു നല്കുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂണ് 21നാണ് തുടക്കമായത്. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,45,51,51,715
ബാക്കിയുള്ളത്
17,54,66,041
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 145.51 കോടിയിലധികം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 17.54 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(Visitor Counter : 91
പ്രധാനമന്ത്രിയുടെ ഓഫീസ്
ഇന്ത്യയുടെ തുറമുഖ മേഖല അതിവേഗം വളരുകയും സാമ്പത്തിക പുരോഗതിക്ക് സംഭാവന നൽകുകയും ചെയ്യുന്നു: പ്രധാനമന്ത്രി
തൂത്തുക്കുടി വി ഓ സി തുറമുഖം 11.35% വളർച്ച കൈവരിച്ച നേട്ടങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. തുറമുഖം 14.03.2023 ലെ കണക്കനുസരിച്ച് 36.03 ദശലക്ഷം ടൺ ചരക്ക് കൈകാര്യം ചെയ്യുകയും 2022-23 സാമ്പത്തിക വർഷത്തിൽ ഷിപ്പിംഗ് മന്ത്രാലയം 17 ദിവസം മുമ്പ് നിശ്ചയിച്ച 36 ദശലക്ഷം ടൺ എന്ന ലക്ഷ്യത്തെ മറികടക്കുകയും ചെയ്തു.
തൂത്തുക്കുടിയിലെ വി.ഒ. ചിദംബരനാർ പോർട്ട് അതോറിറ്റയുടെ ഒരു ട്വീറ്റിന് മറുപടിയായി ,പ്രധാനമന്ത്രി ട്വീറ്റ് ചെയ്തു;
“നല്ലത്! ഇന്ത്യയുടെ തുറമുഖ മേഖല അതിവേഗം വളരുകയും സാമ്പത്തിക പുരോഗതിക്ക് സംഭാവന നൽകുകയും ചെയ്യുന്നു."
-ND-
(
പ്രധാനമന്ത്രിയുടെ ഓഫീസ്
നാഗൗർ റോഡപകടത്തിൽ മരിച്ചവർക്ക് പ്രധാനമന്ത്രി സഹായധനം പ്രഖ്യാപിച്ചു
രാജസ്ഥാനിലെ നാഗൗറിലുണ്ടായ വാഹനാപകടത്തിൽ മരിച്ചവർക്ക് പ്രധാനമന്ത്രി ശ്രീ നരേന്ദ്ര മോദി സഹായധനം പ്രഖ്യാപിച്ചു
പ്രധാനമന്ത്രി ഓഫീസ് ട്വീറ്റ് ചെയ്തു;
"രാജസ്ഥാനിലെ നാഗൗറിൽ ഉണ്ടായ അപകടത്തിൽ ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് പിഎംഎൻആർഎഫിൽ നിന്ന് രണ്ട് ലക്ഷം രൂപ വീതവും പരിക്കേറ്റവർക്ക് 50,000 രൂപ വീതവും സഹായധനം നൽകാൻ പ്രധാനമന്ത്രി അംഗീകാരം നൽകി.
(
വാണിജ്യ വ്യവസായ മന്ത്രാലയം
കേരളത്തിൽ നിന്ന് ഓസ്ട്രേലിയയിലേക്ക് ചക്ക, പാഷൻ ഫ്രൂട്ട്, ജാതിക്ക എന്നിവയിൽ നിന്നുള്ള മൂല്യവർധിത ഉത്പന്നങ്ങളുടെ ആദ്യ കയറ്റുമതി എപിഇഡിഎ  ഫ്ലാഗ് ഓഫ് ചെയ്തു
ന്യൂഡൽഹി, ഒക്ടോബർ 06, 2021
കേരളത്തിലെ തൃശ്ശൂരിലുള്ള കർഷകർ ഉത്പാദിപ്പിക്കുന്ന ചക്ക, പാഷൻ ഫ്രൂട്ട്, ജാതിക്ക എന്നിവയിൽ നിന്നുള്ള വിവിധ മൂല്യവർദ്ധിത, പോഷക സമ്പുഷ്ട ഉത്പന്നങ്ങളുടെ ഓസ്ട്രേലിയയിലെ മെൽബണിലേക്കുള്ള ആദ്യ കയറ്റുമതിക്ക് അഗ്രികൾച്ചറൽ ആൻഡ് പ്രോസെസ്ഡ് ഫുഡ് പ്രോഡക്ട്സ് എക്സ്പോർട്ട് ഡെവലപ്മെന്റ് അതോറിറ്റി  സൗകര്യമൊരുക്കി.
ഈ ഉത്പന്നങ്ങൾ ഒരു വർഷത്തിൽ കൂടുതൽ കേടുകൂടാതെയിരിക്കും. 2021-22 ഓടെ 400 ബില്യൺ ഡോളർ ചരക്ക് കയറ്റുമതിയെന്ന പ്രധാനമന്ത്രി ശ്രീ നരേന്ദ്ര മോദി മുന്നോട്ടു വച്ച ലക്ഷ്യത്തിന്റെ ഭാഗമായി മൂല്യവർദ്ധിത, ആരോഗ്യ ഉത്പന്നങ്ങളുടെ കയറ്റുമതി APEDA പ്രോത്സാഹിപ്പിച്ചു വരുന്നു.
ഇന്നലെ നടന്ന വെർച്വൽ ഫ്ലാഗ് ഓഫ് ചടങ്ങിൽ APEDA ചെയർമാൻ ഡോ. എം. അങ്കമുത്തു, കേരള കൃഷി ഡയറക്ടർ, ശ്രീ ടി വി സുഭാഷ്, APEDA-യിലെ മറ്റ് ഉദ്യോഗസ്ഥർ, കയറ്റുമതി, ഇറക്കുമതി മേഖലയിലെ പ്രമുഖർ തുടങ്ങിയവർ പങ്കെടുത്തു.
RRTN/SKY
(Visitor Counter : 160
പ്രത്യേക സേവനങ്ങളും ഫീച്ചറുകളും
കേരളം മുന്നോട്ട് വയ്ക്കുന്ന വികസന പദ്ധതികൾ കേന്ദ്ര ഗവൺമെൻറ് അനുഭാവപൂർണം പരിഗണിക്കുമെന്ന് കേന്ദ്രമന്ത്രി രാംദാസ് അഠാവ്ലെ
കൊച്ചി: ജൂലൈ 22, 2023
എല്ലാ വിഭാഗം ജനങ്ങളുടെയും ക്ഷേമത്തിന് കേന്ദ്രം പ്രതിജ്ഞാബദ്ധമായതിനാൽ കേരളം മുന്നോട്ട് വയ്ക്കുന്ന വികസന പദ്ധതികൾ കേന്ദ്ര ഗവൺമെന്റ് അനുകൂലമായി പരിഗണിക്കുമെന്ന് കേന്ദ്ര സാമൂഹിക നീതി, ശാക്തീകരണ സഹമന്ത്രി ശ്രീ രാംദാസ് അഠാവ്ലെ പറഞ്ഞു. ഒരു ദിവസത്തെ സന്ദർശനത്തിനായി സംസ്ഥാനത്തെത്തിയ കേന്ദ്രമന്ത്രി എറണാകുളം ഗവ.ഗസ്റ്റ് ഹൗസിൽ മാധ്യമങ്ങളോട് സംസാരിക്കുകയായിരുന്നു.
പ്രധാനമന്ത്രി ശ്രീ നരേന്ദ്ര മോദിയുടെ നേതൃത്വത്തിലുള്ള ഗവൺമെന്റ് ജാതി മത ഭേദമന്യേ സമൂഹത്തിലെ എല്ലാ വിഭാഗങ്ങളുടെയും ക്ഷേമത്തിനായി പ്രവർത്തിക്കുന്നുണ്ടെന്നും ജൻധൻ യോജന, മുദ്ര, ഉജ്ജ്വല, ആയുഷമാൻ ഭാരത്, പ്രധാനമന്ത്രി ആവാസ് യോജന തുടങ്ങിയ കേന്ദ്ര പദ്ധതികളുടെ വിജയകരമായ നടത്തിപ്പിൽ ഇത് പ്രതിഫലിക്കുന്നുണ്ടെന്നും ശ്രീ അഠാവ്ലെ പറഞ്ഞു.
കേരളത്തിൽ ജൻധൻ യോജന പ്രകാരം 2023 ജൂലൈ വരെ സംസ്ഥാനത്ത് 56, 42,000 പേർ ബാങ്ക് അക്കൗണ്ടുകൾ തുറന്നിട്ടുണ്ടെന്ന് മന്ത്രി പറഞ്ഞു. 1,37,49,000 പേർക്ക് പ്രധാനമന്ത്രി മുദ്ര യോജന പ്രകാരം വായ്പ നൽകിയിട്ടുണ്ട്. പ്രധാനമന്ത്രി ഉജ്ജ്വല യോജന 3,41,000 പേർക്ക് പ്രയോജനം ചെയ്തു. പ്രധാനമന്ത്രി ആവാസ് യോജന  വഴി സംസ്ഥാനത്ത് നഗരപ്രദേശങ്ങളിൽ 1,15,000 വീടുകൾ നിർമ്മിച്ചു. ആയുഷ്മാൻ ഭാരത് യോജനയിലൂടെ കേരളത്തിൽ 51,86,000 പേർക്ക് ഗുണം ലഭിച്ചതായും അദ്ദേഹം അറിയിച്ചു.
മണിപ്പൂർ വിഷയം കേന്ദ്ര ഗവൺമെൻറ് അത് വളരെ ഗൗരവപൂർവം കൈകാര്യം ചെയ്തു വരികയാണെന്നും കേന്ദ്രമന്ത്രി പറഞ്ഞു. സമാധാനം പാലിക്കാൻ ഇരുവിഭാഗങ്ങളോടും അദ്ദേഹം അഭ്യർത്ഥിച്ചു .
കേരളത്തിൽ പിന്നാക്ക വിഭാഗങ്ങൾക്കെതിരെയുള്ള അതിക്രമങ്ങൾ വർധിച്ചുവരുന്ന സാഹചര്യത്തിൽ യോഗം വിളിക്കാൻ മുഖ്യമന്ത്രി മുൻകൈയെടുക്കണമെന്ന് അദ്ദേഹം അഭിപ്രായപ്പെട്ടു. സാമൂഹ്യനീതി, ശാക്തീകരണ മന്ത്രാലയത്തിന് കീഴിലുള്ള വിവിധ വികസന പദ്ധതികളുടെ പുരോഗതി സംബന്ധിച്ച് എറണാകുളം ജില്ലാ ഭരണകൂടവുമായി കേന്ദ്രമന്ത്രി ചർച്ച നടത്തുകയും ചെയ്തു . രാവിലെ കൊച്ചിയിൽ സംഘടിപ്പിച്ച റോസഗാർ മേളയുടെ ഉദ്ഘാടനവും അദ്ദേഹം നിർവഹിച്ചു
RRTN/SKY
(Visitor Counter : 40
പ്രധാനമന്ത്രിയുടെ ഓഫീസ്
അസംഘടിത തൊഴിലാളികളുടെ ക്ഷേമത്തിന് ഇന്ത്യൻ സർക്കാർ പ്രതിജ്ഞാബദ്ധമാണ് : പ്രധാനമന്ത്രി
അസംഘടിത തൊഴിലാളികളുടെ ക്ഷേമത്തിന് കേന്ദ്ര ഗവൺമെന്റ് പ്രതിജ്ഞാബദ്ധമാണെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. നമ്മുടെ അസംഘടിത തൊഴിലാളി സഹോദരീസഹോദരന്മാരുടെ പങ്കാളിത്തം രാജ്യത്തിന്റെ വികസനത്തിൽ വളരെ പ്രധാനമാണെന്ന് ശ്രീ മോദി തുടർന്നു പറഞ്ഞു.
ഒരു ട്വീറ്റിൽ പ്രധാനമന്ത്രി പറഞ്ഞു :
“രാജ്യത്തിന്റെ വികസനത്തിൽ നമ്മുടെ അസംഘടിത തൊഴിലാളി സഹോദരീസഹോദരന്മാരുടെ പങ്കാളിത്തം വളരെ പ്രധാനമാണ്. അത്തരം കോടിക്കണക്കിന് തൊഴിലാളികളുടെ ജീവിതം സുഗമമാക്കാൻ ഗവൺമെന്റ് എല്ലായ്പ്പോഴും പരിശ്രമിക്കുന്നു. ഈ പദ്ധതികൾ അവരുടെ സാമൂഹിക സുരക്ഷയും ഉറപ്പാക്കിയിട്ടുണ്ട്. പകർച്ചവ്യാധി സമയത്തും അവരെ സഹായിക്കാൻ കൂടുതൽ നടപടികൾ സ്വീകരിച്ചു."
രാഷ്ട്രപതിയുടെ കാര്യാലയം
രാഷ്ട്രപതി, ദ്രാസ്സിലെ സൈനികർക്ക് ഒപ്പം ദസറ ആഘോഷിക്കും
ന്യൂഡൽഹി, ഒക്ടോബർ 13, 2021
രാഷ്ട്രപതി ശ്രീ രാം നാഥ് കോവിന്ദ് 2021 ഒക്ടോബർ 14, 15 തീയതികളിൽ ലഡാക്കും ജമ്മു കശ്മീരും സന്ദർശിക്കും.
2021 ഒക്ടോബർ 14 ന് രാഷ്ട്രപതി ലേയിലെ സിന്ധു ഘാട്ടിൽ സിന്ധു ദർശൻ പൂജ നടത്തും. വൈകുന്നേരം, ഉധംപൂരിൽ അദ്ദേഹം സൈനികരുമായി സംവദിക്കും.
2021 ഒക്ടോബർ 15 ന് രാഷ്ട്രപതി ദ്രാസ്സിലെ കാർഗിൽ യുദ്ധ സ്മാരകത്തിൽ ആദരാഞ്ജലികൾ അർപ്പിക്കുകയും, ഉദ്യോഗസ്ഥരും സൈനികരുമായി സംവദിക്കുകയും ചെയ്യും.
(Visitor Counter : 105
പരിസ്ഥിതി, വനം മന്ത്രാലയം
അന്താരാഷ്ട്ര കടുവാ ദിനാചരണത്തിനു മുന്നോടിയായി കേന്ദ്ര പരിസ്ഥിതി മന്ത്രി കടുവ സെന്സസ് റിപ്പോര്ട്ട് പുറത്തിറക്കി
(കടുവാ സംരക്ഷണത്തില് ഇന്ത്യയുടേത് നേതൃപരമായ പങ്ക്; ഇന്ത്യ നടപ്പിലാക്കിയ മികച്ച മാതൃകകള് ടൈഗര് റേഞ്ച് രാജ്യങ്ങളുമായി പങ്കുവെക്കും- ശ്രീ. പ്രകാശ് ജാവദേക്കര്
ന്യൂഡല്ഹി, 28 ജൂലൈ 2020
അന്താരാഷ്ട്ര കടുവാ ദിനാചരണത്തിനു മുന്നോടിയായി കേന്ദ്ര പരിസ്ഥിതി മന്ത്രി ശ്രീ. പ്രകാശ് ജാവദേക്കര് കടുവ സെന്സസിനെക്കുറിച്ചുള്ള വിശദ റിപ്പോര്ട്ട് പുറത്തിറക്കി. ലോകത്തെ കടുവകളുടെ എണ്ണത്തില് 70 ശതമാനവും ഇന്ത്യയിലാണെന്നത് ഏറെ പ്രശംസനീയമാണെന്ന് അദ്ദേഹം പറഞ്ഞു. കടുവാ സംരക്ഷണത്തിന്റെ കാര്യത്തില് നേതൃപരമായ പങ്കു വഹിക്കുന്ന ഇന്ത്യ കടുവകളുടെ എണ്ണം വര്ദ്ധിപ്പിക്കുന്നതിന് 13 ടൈഗര് റേഞ്ച് രാജ്യങ്ങളുമായി ചേര്ന്ന് പ്രവര്ത്തിക്കുന്നുണ്ടെന്നും ശ്രീ. ജാവദേക്കര് പറഞ്ഞു.
വന്യമൃഗങ്ങള്ക്കു ഭക്ഷണവും വെള്ളവും ഉറപ്പാക്കുന്നതിനായി പ്രത്യേക പദ്ധതികള്ക്ക് കേന്ദ്ര പരിസ്ഥിതി മന്ത്രാലയം തുടക്കം കുറിക്കുമെന്നും ശ്രീ. പ്രകാശ് ജാവദേക്കര് വ്യക്തമാക്കി. ഭക്ഷണവും വെള്ളവും തേടി വന്യമൃഗങ്ങള് ജനവാസ കേന്ദ്രങ്ങളില് ഇറങ്ങുന്നത് തടയാനും വന്യമൃഗങ്ങളും മനുഷ്യരും തമ്മിലുള്ള സംഘര്ഷങ്ങള് ഒഴിവാക്കാനും ഇതിലൂടെ സാധിക്കുമെന്നാണ് പ്രതീക്ഷ. ലിഡാര് അധിഷ്ഠിത സര്വേ സാങ്കേതിക വിദ്യ ഇതിനായി പ്രയോജനപ്പെടുത്തും. ആദ്യമായാണ് ഈ സംവിധാനം വന്യമൃഗങ്ങളുടെ ക്ഷേമത്തിനായി ഉപയോഗിക്കുന്നത്. ആഗോളതലത്തില് വികസിപ്പിച്ച 'കണ്സര്വേഷന് അഷ്വേഡ് | ടൈഗര് സ്റ്റാന്ഡേര്ഡ്സ് ' ഫ്രെയിംവര്ക്ക് രാജ്യത്തുടനീളമുള്ള അമ്പത് കടുവ സംരക്ഷണ കേന്ദ്രങ്ങളില് നടപ്പാക്കുമെന്നും അദ്ദേഹം അറിയിച്ചു.
കടുവകളുടെ എണ്ണം വര്ധിപ്പിക്കുന്നതിനായി ഉദ്യോഗസ്ഥര് നടത്തിയ ശ്രമങ്ങള് പ്രശംസനീയമാണെന്ന് കേന്ദ്ര പരിസ്ഥിതി സഹമന്ത്രി ശ്രീ. ബാബുല് സുപ്രിയോ പറഞ്ഞു.
കടുവകളുടെ വാസമേഖലകളെക്കുറിച്ചുള്ള വ്യക്തമായ വിവരങ്ങള് ലഭ്യമാക്കുന്ന സെന്സസ് റിപ്പോര്ട്ട് പ്രത്യേക സംരക്ഷണം വേണ്ട മേഖലകളെക്കുറിച്ചും വിശദീകരിക്കുന്നുണ്ട്. വിശദമായ റിപ്പോര്ട്ട് ഈ ലിങ്കില് ലഭ്യമാണ്: https://projecttiger.nic.in/WriteReadData/PublicationFile/Tiger%20Status%20Report%202018_For%20Web_compressed_compressed.pdf
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ രാമനവമി ആശംസ
പ്രധാനമന്ത്രി ശ്രീ നരേന്ദ്ര മോദി രാമനവമി ദിനത്തിൽ ജനങ്ങൾക്ക് ആശംസകൾ നേർന്നു, എല്ലാവർക്കും സന്തോഷവും സമാധാനവും സമൃദ്ധിയും നേരുന്നു.
ഒരു ട്വീറ്റിൽ പ്രധാനമന്ത്രി പറഞ്ഞു :
"രാജ്യത്തെ ജനങ്ങൾക്ക് രാമനവമി ആശംസകൾ നേരുന്നു. ഭഗവാൻ ശ്രീരാമന്റെ കൃപയാൽ എല്ലാവർക്കും ജീവിതത്തിൽ സന്തോഷവും സമാധാനവും സമൃദ്ധിയും ലഭിക്കട്ടെ. ജയ് ശ്രീറാം!"
--ND--
(देशवासियों को रामनवमी की ढेरों शुभकामनाएं। भगवान श्रीराम की कृपा से हर किसी को जीवन में सुख, शांति और समृद्धि प्राप्त हो। जय श्रीराम!
— Narendra Modi  April 10, 2022
ആരോഗ്യ, കുടുംബക്ഷേമ മന്ത്രാലയം
കോവിഡ് പരിശോധനയിൽ ഇന്ത്യ മറ്റൊരു നാഴികക്കല്ല് പിന്നിട്ടു, ഇത് വരെ ചെയ്തത് 2 കോടിയിലേറെ ടെസ്റ്റുകൾ
ന്യൂഡൽഹി, ഓഗസ്റ്റ് 03, 2020
കോവിഡ് പരിശോധനയിൽ ഇന്ത്യ മറ്റൊരു നാഴികക്കല്ല് പിന്നിട്ടു. ഇത് വരെ 2,02,02,858 സാമ്പിളുകൾ പരിശോധിച്ചു .
കഴിഞ്ഞ 24 മണിക്കൂറില് രാജ്യത്ത് 3,81,027 സാംപിളുകള് കോവിഡ് രോഗനിര്ണ്ണയത്തിനായി പരിശോധിച്ചതോടെ ദശലക്ഷത്തിലെ പരിശോധന  14640 ആയി വര്ദ്ധിച്ചു. ദശലക്ഷത്തിലെ പരിശോധന തുടർച്ചയായി ഉയർന്നു നില്കുന്നത് രാജ്യത്തെ വർധിച്ചു വരുന്ന പരിശോധനയിലേക്കാണ് വിരൽ ചൂണ്ടുന്നത്. 24 സംസ്ഥാനങ്ങളിലും/കേന്ദ്ര ഭരണ പ്രദേശങ്ങളിലും ദശലക്ഷത്തിലെ പരിശോധന ദേശീയ ശരാശരിയേക്കാൾ കൂടുതലാണ്.
രാജ്യത്തെ കോവിഡ് പരിശോധന ശൃംഖലയും ശക്തി പ്രാപിക്കുന്നു. ഗവണ്മെന്റ് മേഖലയില് 914 ലാബുകളും സ്വകാര്യ മേഖലയില് 434 ലാബുകളും അടക്കം 1348 ലാബുകളാണ് കോവിഡ് പരിശോധനയ്ക്കായി രാജ്യത്ത് നിലവിലുള്ളത്.
(കോവിഡ് 19-മായി ബന്ധപ്പെട്ട സാങ്കേതിക വിഷയങ്ങൾ, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് https://www.mohfw.gov.in/ അല്ലെങ്കില് @MoHFW_INDIA നിരന്തരം സന്ദര്ശിക്കുക
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf
മന്ത്രിസഭ
നികുതി നിയമ  ബില് 2019ന് മന്ത്രിസഭയുടെ അംഗീകാരം
നിലവിലെ ഓര്ഡിനന്സിന് പകരമുള്ള 2019 നികുതി നിയമം  ബില് അവതരിപ്പിക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
ധനകാര്യ  നിയമം 2019 രൂപീകരിച്ചശേഷമുള്ള സാമ്പത്തിക വികസനവും വിവിധ രാജ്യങ്ങള് കോര്പ്പറേറ്റ്, ആദായ നികുതികളിലെ നിരക്ക് കുറച്ചതും തൊഴില് സൃഷ്ടിക്കുന്നതിനും സാമ്പത്തിക രംഗത്തെ ഉഷാറാക്കുന്നതിനുമുള്ള നിക്ഷേപങ്ങള് ആകര്ഷിക്കാനായി അധിക സാമ്പത്തിക ഉത്തേജക വ്യവസ്ഥകള് നിര്ബന്ധിതമാക്കിത്തീര്ത്തു. 1961ലെ ആദായനികുതി നിയമത്തിലോ അല്ലെങ്കില് ധനകാര്യ നിയമത്തിലോ ഭേദഗതി വരുത്തിക്കൊണ്ടുമാത്രമേ ഇത് ചെയ്യാന് കഴിയുമായിരുന്നുള്ളു. എന്നാല് പാര്ലമെന്റ് സമ്മേളനത്തില് അല്ലാതിരുന്നതിനാല് 2019 സെപ്റ്റംബറില് ഇത് നികുതി നിയമം  ഓര്ഡിനന്സ് 2019 ആയി പുറപ്പെടുവിച്ചു. ഈ ഓര്ഡിനന്സിന്റെ സവിശേഷതകള് താഴെ പ്രതിപാദിക്കുന്നു:
വളര്ച്ചയും നിക്ഷേപവും ആകര്ഷിക്കുന്നതിനായി 2019-20 സാമ്പത്തികവര്ഷം മുതല് നിലവിലുള്ള ഒരു ആഭ്യന്തര കമ്പനിക്ക് അവര് ആനുകൂല്യങ്ങളും/ഇളവുകളും അവകാശപ്പെടുന്നില്ലെങ്കില് 10% സര്ചാര്ജ്ജോടെയും 4% സെസ്സോടെയും 22% നിരക്കില് നികുതി നല്കുന്നതിനുള്ള വ്യവസ്ഥ സ്വീകരിക്കാം. 25.17% നികുതി നിരക്കായിരിക്കും ഈ കമ്പനികള്ക്ക് പ്രയോഗത്തില് വരിക. മിനിമം ഓള്ട്ടര്നേറ്റീവ് നികുതി യുടെ അടിസ്ഥാനത്തിലുമായിരിക്കില്ല.
ഉല്പ്പാദന മേഖലയില് നിക്ഷേപങ്ങള് ആകര്ഷിക്കുന്നതിനും ഗവണ്മെന്റിന്റെ മേയ്ക്ക് ഇന് ഇന്ത്യ മുന്കൈയ്ക്ക് ഉത്തേജനം പകരുന്നതിനുമായി ആദായനികുതി നിയമത്തില് മറ്റൊരു വ്യവസ്ഥ കൂടി കൂട്ടിചേര്ത്തു. 2023 മാര്ച്ചിന് ഉല്പ്പാദനം തുടങ്ങുന്ന തരത്തില് 2019 ഒക്ടോബര് 1ന് മുമ്പോ അതിന് ശേഷമോ ആരംഭിച്ച ഉല്പ്പാദന കമ്പനികള്ക്ക് 10% സര്ചാര്ജ്ജോടെയും 4% സെസ്സോടെയും 15% നികുതി നല്കുന്നതിനുള്ള വ്യവസ്ഥ സ്വീകരിക്കാം. അവര് ആനുകൂല്യങ്ങളോ/ഇളവുകളോ ആവശ്യപ്പെടുന്നില്ലെങ്കില്.ഫലത്തില് ഈ കമ്പനികള് ക്കുള്ള നികുതി നിരക്ക് 17.16%മായിരിക്കും. അവയും മാറ്റിന് ബാധകമായിരിക്കില്ല.
നികുതി ഇളവ് സ്വീകരിക്കാത്തതും നികുതി ഇളവുകളും/ആനുകൂല്യങ്ങളും ലഭിക്കുന്നതുമായ കമ്പനികള്ക്ക് ഭേദഗതിക്ക് മുമ്പുള്ള നികുതി നിരക്ക് തുടരാം. എന്നാല് ഈ കമ്പനികള്ക്കും നികുതി നിരക്കിലെ ഇളവ് നല്കുന്ന ഈ ഭരണസംവിധാനം അവരുടെ അവധി/ഇളവ് കാലാവധിക്ക് ശേഷം സ്വീകരിക്കാം. ഈ വ്യവസ്ഥകള് സ്വീകരിച്ചുകഴിഞ്ഞാല് അവര് 22% നിരക്കില് നികുതി നല്കാന് ബാദ്ധ്യസ്ഥരായിരിക്കും. നിലവിലെ മാറ്റ് നിരക്ക് പ്രകാരം ഇളവുകളും/ആനുകൂല്യങ്ങളും തുടര്ന്നും ലഭിക്കുന്ന കമ്പനികള്ക്ക് ആശ്വാസം നല്കുന്നതനായി നിലവിലെ 18.5% നിരക്ക് 15% ആയി കുറച്ചിട്ടുമുണ്ട്.
പട്ടികയില്പ്പെടുത്തിയിട്ടുള്ള കമ്പനികള്ക്ക് ആശ്വാസം നല്കുന്നതിനായി നികുതി തിരികെ വാങ്ങലിനായി ധനകാര്യബില്ലിലെ ഓഹരി ലിസ്റ്റില് പെടുത്തിയിട്ടുള്ള കമ്പനികളില് 2019 ജൂലൈ 5ന് മുമ്പ് പൊതുപ്രഖ്യാപനം നടത്തിയവയ്ക്ക് നികുതി തിരികെവാങ്ങല് ബാധകമാവില്ല.
മൂലധന വിപണിയിലെ ഫണ്ടുകളുടെ ഒഴുക്ക് സ്ഥിരപ്പെടുത്തുന്നതിനായി ധനകാര്യബില്ലില് സര്ച്ചാര്ജ് ഉയര്ത്തിയത് മൂലധന നേട്ടം പട്ടികയില്പെടുത്തിയിട്ടുള്ള കമ്പനികളുടെ ഓഹരികളുടെ പങ്കാളിത്ത കൈമാറ്റത്തിലൂടെ അല്ലെങ്കില് ചില സ്ഥാപനങ്ങള് ഓഹരികൈമാറ്റ നികുതിയില്പ്പെടുന്നവര്ക്ക് ബാധകമാവില്ല. നികുതി ഇളവ് ഭണക്രമത്തില് ഓഹരി ഘടകങ്ങളുടെ കൈമാറ്റത്തിലൂടെ മൂലധന വരുമാനനേട്ടം ഉണ്ടാകുന്ന എഫ്.പി.ഐകള്ക്ക് ഈ സര്ചാര്ജ് ബാധകമാവില്ല.
(MRD-
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂഡൽഹി, ആഗസ്റ്റ് 06, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 49.53 കോടി ഡോസ് വാക്സിൻ
രാജ്യത്താകമാനം ഇതുവരെ 3,10,15,844 പേർ രോഗമുക്തരായി
രോഗമുക്തി നിരക്ക് 97.36%
കഴിഞ്ഞ 24 മണിക്കൂറിനിടെ 41,096 പേർ സുഖം പ്രാപിച്ചു
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 44,643 പേർക്ക്
രാജ്യത്ത് നിലവിൽ ചികിത്സയിലുള്ളവർ 4,14,159
ചികിത്സയിലുള്ളത് ആകെ രോഗബാധിതരുടെ 1.30 ശതമാനം
പ്രതിവാര രോഗസ്ഥിരീകരണ നിരക്ക് 5 ശതമാനത്തിൽ താഴെയായി തുടരുന്നു; നിലവിൽ ഇത് 2.41 ശതമാനമാണ്
പരിശോധനാശേഷി ഗണ്യമായി വർധിപ്പിച്ചു - ആകെ നടത്തിയത് 47.65 കോടി പരിശോധനകൾ.
പ്രതിദിന രോഗസ്ഥിരീകരണ നിരക്ക് 2.72%; കഴിഞ്ഞ 11 ദിവസങ്ങളായി മൂന്ന് ശതമാനത്തിൽ താഴെ
RRTN
(Visitor Counter : 113